อำเภอบ้านม่วง

บ้านม่วง เป็นอำเภอหนึ่งของจังหวัดสกลนคร

ประวัติ
ท้องที่อำเภอบ้านม่วง เดิมเป็นส่วนหนึ่งของอำเภอวานรนิวาส ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านม่วง ตามประกาศกระทรวงมหาดไทยลงวันที่ 1 มีนาคม พ.ศ. 2511 โดยมีผลบังคับตั้งแต่วันที่ 19 มีนาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบ้านม่วง ตามประกาศกระทรวงมหาดไทยลงวันที่ 1 พฤศจิกายน พ.ศ. 2514 โดยให้มีผลตั้งแต่วันที่ 16 พฤศจิกายน ปีเดียวกัน

 วันที่ 19 มีนาคม 2511 แยกพื้นที่ตำบลมาย ตำบลม่วง และตำบลดงหม้อทอง อำเภอวานรนิวาส มาตั้งเป็น กิ่งอำเภอบ้านม่วง ขึ้นกับอำเภอวานรนิวาส ประกาศกระทรวงมหาดไทย เรื่อง แบ่งท้องที่ตั้งเป็นกิ่งอำเภอ
 วันที่ 16 พฤศจิกายน 2514 ยกฐานะจากกิ่งอำเภอบ้านม่วง อำเภอวานรนิวาส เป็น อำเภอบ้านม่วง พระราชกฤษฎีกาตั้งอำเภอปลาปาก อำเภอเชียงกลาง อำเภอปากชม อำเภอบ้านม่วง อำเภอพังโคน อำเภอดอนสัก อำเภอพนม อำเภอเวียงสระ อำเภอสังคม และอำเภอหัวตะพาน พ.ศ. ๒๕๑๔
 วันที่ 23 กันยายน 2518 ตั้งตำบลดงเหนือ แยกออกจากตำบลดงหม้อทองประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองสกลนคร อำเภอวานรนิวาส อำเภอพังโคน และอำเภอบ้านม่วง จังหวัดสกลนคร
 วันที่ 27 ธันวาคม 2520 จัดตั้งสุขาภิบาลบ้านม่วง ในท้องที่บางส่วนของหมู่ที่ 1,2 และ 3 ตำบลม่วงประกาศกระทรวงมหาดไทย เรื่อง จัดตั้งสุขาภิบาลบ้านม่วง อำเภอบ้านม่วง จังหวัดสกลนคร
 วันที่ 14 ตุลาคม 2523 ตั้งตำบลดงหม้อทองใต้ แยกออกจากตำบลดงหม้อทองประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอสว่างแดนดิน อำเภออากาศอำนวย อำเภอบ้านม่วง กิ่งอำเภอนิคมน้ำอูน อำเภอวาริชภูมิ และกิ่งอำเภอเต่างอย อำเภอเมืองสกลนคร จังหวัดสกลนคร
 วันที่ 2 สิงหาคม 2526 ตั้งตำบลห้วยหลัว แยกออกจากตำบลมายประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอบ้านม่วง จังหวัดสกลนคร
 วันที่ 30 มิถุนายน 2530 ตั้งตำบลโนนสะอาด แยกออกจากตำบลม่วงประกาศกระทรวงมหาดไทย เรื่อง เปลี่ยนแปลงเขตตำบลในท้องที่อำเภอบ้านม่วง จังหวัดสกลนคร
 วันที่ 7 พฤศจิกายน 2532 ตั้งตำบลหนองกวั่ง แยกออกจากตำบลมาย และตั้งตำบลบ่อแก้ว แยกออกจากตำบลม่วงประกาศกระทรวงมหาดไทย เรื่อง ตั้งและกำหนดเขตตำบล ในท้องที่อำเภอบ้านม่วง จังหวัดสกลนคร
 วันที่ 25 พฤษภาคม 2542 ยกฐานะจากสุขาภิบาลบ้านม่วง เป็นเทศบาลตำบลบ้านม่วง

 ที่ตั้งและอาณาเขต 
อำเภอบ้านม่วงตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอโซ่พิสัยและอำเภอพรเจริญ (จังหวัดบึงกาฬ)
 ทิศตะวันออก ติดต่อกับอำเภอพรเจริญ (จังหวัดบึงกาฬ) และอำเภอคำตากล้า
 ทิศใต้ ติดต่อกับอำเภอวานรนิวาสและอำเภอเจริญศิลป์
 ทิศตะวันตก ติดต่อกับอำเภอบ้านดุง (จังหวัดอุดรธานี) และอำเภอเฝ้าไร่ (จังหวัดหนองคาย)

 การแบ่งเขตการปกครอง 
 การปกครองส่วนภูมิภาค 
อำเภอบ้านม่วงแบ่งพื้นที่การปกครองออกเป็น 9 ตำบล 98 หมู่บ้าน ได้แก่
1.ม่วง (Muang)11 หมู่บ้าน6.ห้วยหลัว (Huai Lua)9 หมู่บ้าน2.มาย (Mai)10 หมู่บ้าน7.โนนสะอาด (Non Sa-at)10 หมู่บ้าน3.ดงหม้อทอง (Dong Mo Thong)11 หมู่บ้าน8.หนองกวั่ง (Nong Kwang)11 หมู่บ้าน4.ดงเหนือ (Dong Nuea)12 หมู่บ้าน9.บ่อแก้ว (Bo Kaeo)14 หมู่บ้าน5.ดงหม้อทองใต้ (Dong Mo Thong Tai)10 หมู่บ้าน

 การปกครองส่วนท้องถิ่น 
ท้องที่อำเภอบ้านม่วงประกอบด้วยองค์กรปกครองส่วนท้องถิ่น 10 แห่ง ได้แก่
 เทศบาลตำบลบ้านม่วง ครอบคลุมพื้นที่บางส่วนของตำบลม่วง
 เทศบาลตำบลห้วยหลัว ครอบคลุมพื้นที่ตำบลห้วยหลัวทั้งตำบล
 องค์การบริหารส่วนตำบลม่วง ครอบคลุมพื้นที่ตำบลม่วง (นอกเขตเทศบาลตำบลบ้านม่วง)
 องค์การบริหารส่วนตำบลมาย ครอบคลุมพื้นที่ตำบลมายทั้งตำบล
 องค์การบริหารส่วนตำบลดงหม้อทอง ครอบคลุมพื้นที่ตำบลดงหม้อทองทั้งตำบล
 องค์การบริหารส่วนตำบลดงเหนือ ครอบคลุมพื้นที่ตำบลดงเหนือทั้งตำบล
 องค์การบริหารส่วนตำบลดงหม้อทองใต้ ครอบคลุมพื้นที่ตำบลดงหม้อทองใต้ทั้งตำบล
 องค์การบริหารส่วนตำบลโนนสะอาด ครอบคลุมพื้นที่ตำบลโนนสะอาดทั้งตำบล
 องค์การบริหารส่วนตำบลหนองกวั่ง ครอบคลุมพื้นที่ตำบลหนองกวั่งทั้งตำบล
 องค์การบริหารส่วนตำบลบ่อแก้ว ครอบคลุมพื้นที่ตำบลบ่อแก้วทั้งตำบล

 อ้างอิง 

บ้านม่วง